**תרגיל מסכם - הצעת מחקר**

**מועד ההגשה (במייל): 27.2.2019**

עבודה זו מהווה סיכום כולל של סדנת המחקר. מטרת העבודה להפנים את עקרונות המחקר המדעי, לתרגל חשיבה מדעית ולחשוב על רעיונותיכם ועל התיאוריה הקיימת בתחום באופן יצירתי ועצמאי.

להלן מרכיבי העבודה:

1. **שער** הכולל את שם העבודה, שם הסטודנט/ית, שם התכנית, שם הקורס ושם המרצה (עמוד 1).

2. **תוכן העניינים** (עמוד 1).

3. **מבוא** הכולל: (עמוד 1)

• הצגת **בעיית המחקר** וההיבטים המעוררים את הצורך במחקר הנוכחי.

• הצגת **מטרת המחקר**

• מהו תחום המחקר הכללי("**השאלה הגדולה**")שעבודת מחקר זו מתקשרת אליו?

4. **תשתית מושגית** (סקירת ספרות) (4-5 עמודים)

סקירה תיאורטית ומחקרית הדנה בשתי התופעות המושגיות העיקריות של המחקר ובתיאוריה הרלוונטית – ממנה נובעת שאלת המחקר אותה בחרתם להציג בהצעה (בתרגיל).

5. **שאלת המחקר** הצגת "השאלה הקטנה", השאלה הספציפית אותה אתם מבקשים לחקור (בחרו אחת מתוך כלל השאלות, במידה ויש כמה שאלות משנה)

6. **מתודולוגיה** (עד 2 עמודים)

• אוכלוסיית המחקר/קורפוס (מדוע נבחרה?)

• תכנית איסוף הנתונים

• הצגת כלי המחקר (שאלון/ראיון מובנה/חקר מקרה ועוד..)

7. **תרומת המחקר** מהו הערך המוסף של המחקר? במה הוא עשוי לתרום לקידום הידע התיאורטי ו/או המעשי בתחום?

8. **ביבליוגרפיה** - לפחות 10 מקורות ביבליוגרפיים. לפחות חמישה מהם מקורות באנגלית.

**הערות כלליות:**

• סקירת הספרות התיאורטית והמחקרית תהיה מקיפה, יסודית ומנוסחת היטב. עדיף שתכלול את 'מקורות ליבה' (העוגנים התיאורטיים המשמעותיים שאותרו מקריאת הספרות).

• שאלת המחקר והשערת המחקר\* (במקרה של מחקר כמותני) יתבססו על סקירת הספרות וינוסחו בהתאם למושגים התיאורטיים המקובלים בתחום.

• שיטת המחקר תעלה בקנה אחד עם המקובל בתחום ותתבסס על מחקרים קודמים שבחנו סוגיות דומות.

• יש לשים לב לכללי רישום ביבליוגרפי ולכתוב את המקורות בגוף העבודה לפי כללי ה APA.

הנחיות לכתיבה ולהגשה:

אורך ההצעה לא יעלה על **12 עמודים** (כולל עמוד שער, תוכן עניינים ורשימת מקורות כנדרש).

את העבודה יש להגיש בגופן דיוויד רווח כפול. רשימת מקורות, כאמור, לפי כללי APA (*American Psychological Association*) בסוף העבודה. בהצלחה!

**הנחיות להגשת רפרט על הצעת המחקר:**

בשיעור האחרון שיתקייםבגלילות **ב 27/1/2019** תציגו בכתה את ראשי הפרקים של הצעת המחקר שלכם. לרשות כל אחד מהמציגים יעמדו 12 דק'. עליכם להכין מצגת.

מטרתה העיקרית של ההצגה הינה קבלת משוב הן מהמרצה והן מהחברים לקורס לקראת הגשתה של המטלה הסופית, הצעת המחקר. כמו כן, זוהי הפלטפורמה להתייעץ ולהעלות סוגיות בהן אתם מתלבטים.

בהצגתכם עליכם להתייחס לסעיפים הבאים:

שקף 1) **כותרת העבודה** - דאגו לנסח כותרת אשר מבטאת את מהות המחקר באופן פשוט וממוקד (ואפשר גם יצירתי).

שקף 2) **בעיית המחקר** - מהי הבעיה שהעסיקה אתכם? 'השאלה הגדולה'; מהי ההצדקה לבחירת נושא המחקר.

שקפים 3-4) **התשתית המושגית -** התיאוריה העיקרית הקשורה לתופעה הנחקרת או שני המושגים התיאורטיים העיקריים בהם המחקר יעסוק (והקשורים לשאלת המחקר שנבחרה).

שקף 5) **שאלת המחקר** (אפשר להציג גם שאלות משנה)

שקף 6) **מתודולוגיה** - אוכלוסיית המחקר (קורפוס), תכנית איסוף הנתונים, כלי המחקר.

שקף 7) **תרומת המחקר**.

גם במצגת יש לצרף אזכורים ביבליוגרפיים רלוונטיים בסוף כל פיסקה (במידת הצורך).

יש למעט במלל (אפשר להשתמש בתרשימים/תמונות).

את המצגת יש להעביר למרצה לאחר הגשת הרפרט (הרפרט אינו מוערך בציון מספרי).

בהצלחה!